Diari Oficial de la Generalitat Valenciana


Sumari del DOGV 9940, del 19-09-2024 (2024/9461)

DECRET 118/2024, de 17 de setembre, del Consell, pel qual s’autoritza la supressió d’ensenyances universitàries oficials de grau i màster en el Sistema Universitari Valencià.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9461

CVE
:   UEYP-Z-0128-9357

Data del document
:   17-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * universitat
    * ensenyament superior
    * títol d'estudis

La Llei 4/2007, de 9 de febrer, de la Generalitat, de coordinació del Sistema Universitari Valencià, disposa en l’article 37 que «correspon al Consell acordar la implantació i supressió d’ensenyances conduents a l’obtenció de títols de caràcter oficial i validesa en tot el territori nacional que s’impartisquen a les universitats valencianes, així com el reconeixement d’altres titulacions».

Les Universitats coordinadores dels ensenyaments universitaris que s'indiquen en l'annex d'este decret, han sol·licitat davant la Direcció General d'Universitats, de la Conselleria d'Educació, Cultura, Universitats i Ocupació, autorització per a la seua supressió.

En este sentit, el Consell de Govern i el Consell Social de la Universitat de València-Estudi General, els consells de Govern i patronats de la Universitat Cardenal Herrera-CEU i la Universitat Catòlica de València Sant Vicent Màrtir, així com el Consell de Govern i el Comité de Direcció de la Universitat Europea de València, van acordar la supressió de les ensenyances que figuren en l’annex. Així mateix, el Consell Valencià d’Universitats i de Formació Superior ha sigut informat de la proposta de supressió de les ensenyances en les sessions d'11 de març i de 9 de juliol de 2024.

Per tot això, vist l’article 37 de la Llei 4/2007, de 9 de febrer, de la Generalitat, de coordinació del Sistema Universitari Valencià, a proposta del conseller d’Educació, Cultura, Universitats i Ocupació, de conformitat amb l’article 28.c) de la Llei 5/1983, de 30 de desembre, del Consell, i prèvia deliberació del Consell, en la reunió de 17 de setembre de 2024,

DECRETE

*Primer*

Autoritzar les universitats coordinadores dels ensenyaments universitaris oficials de grau i màster que figuren en l'annex, la seua supressió. No obstant això, sense perjuí de les normes de permanència que hi siguen aplicables, totes estes universitats garantiran els drets acadèmics de l'estudiantat que estiga cursant estos estudis.

*Segon*

Informar de l’autorització de supressió a la Conferència General de Política Universitària i el Ministeri de Ciència, Innovació i Universitats, als efectes de la inscripció en el Registre d’universitats, centres i títols (RUCT).

*Tercer*

L’aplicació i el desplegament d’este decret no podran tindre incidència en la dotació dels capítols de gasto assignats a la Conselleria d’Educació, Cultura, Universitats i Ocupació, i en tot cas s’haurà d’atendre amb els mitjans personals i materials de les universitats.

*Quart*

Este decret tindrà efectes el dia de la publicació en el *Diari Oficial de la Generalitat Valenciana*.

Contra este decret, que posa fi a la via administrativa, d’acord amb el que s’establix en l’article 123 de la Llei 39/2015, d’1 d’octubre, del procediment administratiu comú de les administracions públiques, s'hi podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la publicació en el *Diari Oficial de la Generalitat Valenciana*, d’acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; potestativament s'hi podrà interposar un recurs de reposició davant del Consell, en el termini d’un mes, a comptar de l’endemà de la publicació d’este decret en el *Diari Oficial de la Generalitat Valenciana*, segons el que s’establix en l’article 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no es poden simultaniejar els dos recursos esmentats.

Tot això sense perjuí que persones interessades puguen exercitar qualsevol altra via que estimen oportuna.

  

València, 17 de setembre de 2024

Carlos Mazón Guixot

President de la Generalitat

José Antonio Rovira Jover

Conseller de Educació, Cultura, Universitats i Ocupació

Esta disposició conté annexos. Consulteu-ne la versió en PDF.